English: Llywydd, as a result of the many discussions we have held over the last 10 days, we are very aware of the need to provide opportunities for social contact in the coming winter months. Organised activities for groups of up to 15 people indoors and 30 people outdoors will be allowed once the firebreak period ends. But, once again, risk assessments will be needed to be carried out in advance, and all reasonable measures taken to minimise the risk of contracting or spreading the virus, and these activities will not be able to involve the sale or consumption of alcohol. There will be a separate exception for up to 15 people to attend a reception for a wedding or civil partnership or a funeral wake, and children under 11 will not count towards the limits on meeting others in these regulated settings. I turn, Llywydd, now to another very challenging area: the extent to which we should meet one another in our own homes, a setting where we know coronavirus continues to spread and to take hold. As a result, beyond the firebreak period, at home, including in gardens, people will only be able to meet others from their extended household, and that extended household will be limited to just two households coming together. If we are to make the most of the gains the firebreak period has created, then we must avoid the riskier types of behaviour beyond that period altogether. House parties, larger events and gatherings indoors will be unlawful, and we will make this absolutely explicit in our regulations. Llywydd, so that we can keep the new national rules as simple as possible, we will not return to local travel restrictions. People will be able to travel anywhere within Wales, but, once again, we ask people to approach the issue of travel responsibly, to stay close to home and continue to limit their contact with others. Permission to travel is not an instruction to travel, and the way in which we behave in this area of our lives too will be reviewed in the weeks that follow the firebreak period. While the English lockdown is in place, travel to and from England will be prohibited by the English regulations unless that is for an essential reason such as work or education and, recognising that Wales will come out of the firebreak as a high prevalence area of the UK, we will also place travel restrictions on people leaving or entering Wales until those rates come down. International travel will not be allowed without a reasonable excuse. Llywydd, as we are about to enter the next stage in our national effort to control the virus, at the heart of that effort is the way in which each and every one of us go about each and every aspect of our lives. We all need to take steps to keep each other safe. I know that the vast majority of people in Wales have made huge sacrifices to live within the rules before the firebreak. I am so grateful to all of them. And over this winter period, we must all be prepared to live our lives differently so that the effort we have made together is not wasted and we do not find ourselves in this position once again. We must all keep our contacts with one another to an absolute minimum, keep the circle of people we meet with as small as possible, and consider all those other ways in which we can continue to keep in touch. Llywydd, in the weeks after 9 November we will have more evidence of the impact of the firebreak. We will review these measures to check that they are proportionate and effective. But we must be under no illusion. After the firebreak ends, the virus will not have ended. In the weeks ahead we must ask ourselves not, 'What can I do?', but, 'What should I do?' to keep ourselves and others in Wales safe from what goes on being a terrible disease. Llywydd, diolch yn fawr.
Welsh: Llywydd, o ganlyniad i'r trafodaethau lawer a gynhaliwyd dros y 10 diwrnod diwethaf, rydym ni'n ymwybodol iawn o'r angen i roi cyfle i bobl gael cyswllt cymdeithasol yn ystod misoedd y gaeaf. Fe fydd gweithgareddau a drefnir i grwpiau o hyd at 15 o bobl dan do a 30 o bobl yn yr awyr agored yn cael eu caniatáu eto pan ddaw'r cyfnod atal byr i ben. Ond, unwaith eto, fe fydd angen cynnal asesiadau risg ymlaen llaw, a chymryd pob cam rhesymol i leihau'r risg o ddal neu ledaenu'r feirws, ac ni fydd y gweithgareddau hyn yn gallu cynnwys gwerthu nac yfed alcohol. Fe fydd eithriad ar wahân ar gyfer hyd at 15 o bobl i allu bod yn bresennol mewn gwledd briodas neu bartneriaeth sifil neu de angladd, ac ni fydd plant dan 11 oed yn cael eu cyfrif yn rhan o'r cyfyngiadau ar gwrdd ag eraill yn y lleoliadau rheoledig hyn. Rwyf am droi nawr, Llywydd, at faes heriol iawn arall, sef i ba raddau y dylem gwrdd â'n gilydd yn ein cartrefi ni ein hunain, sy'n lleoliad y gwyddom fod y coronafeirws yn parhau i ledu a ffynnu ynddo. O ganlyniad, y tu hwnt i'r cyfnod atal byr, yn y cartref, gan gynnwys mewn gerddi, ni all pobl gwrdd â neb oni bai am y rhai sydd o'r un aelwyd estynedig, ac fe fydd yr aelwyd estynedig honno'n cael ei chyfyngu i ddwy aelwyd sy'n dod at ei gilydd a neb arall. Os ydym ni am wneud yn fawr o'r enillion a greodd y cyfnod atal byr, fe fydd yn rhaid inni osgoi'r mathau mwy peryglus hyn o ymddygiad yn gyfan gwbl y tu hwnt i'r cyfnod hwnnw. Fe fydd partïon mewn tai, digwyddiadau mwy o faint ac ymgynnull dan do yn anghyfreithlon, ac fe fyddwn ni'n gwneud hyn yn gwbl glir yn ein rheoliadau ni. Llywydd, er mwyn inni allu cadw'r rheolau cenedlaethol newydd hyn mor syml â phosibl, ni fyddwn yn cael cyfyngiadau teithio lleol eto. Fe fydd pobl yn gallu teithio i unrhyw le yng Nghymru, ond, unwaith eto, rydym ni'n gofyn i bobl fod yn gyfrifol wrth deithio, gan aros yn agos i gartref a pharhau i gyfyngu ar eu cysylltiadau nhw â phobl eraill. Nid yw caniatâd i deithio yn gyfarwyddyd i deithio, ac fe fydd y ffordd yr ydym ni'n ymddwyn o ran yr agwedd hon ar ein bywydau yn cael ei hadolygu hefyd yn yr wythnosau sy'n dilyn y cyfnod atal byr. Pan fydd y cyfnod clo'n weithredol yn Lloegr, fe fydd rheoliadau Lloegr yn gwahardd teithio i Loegr ac oddi yno oni bai bod hynny am reswm hanfodol fel gwaith neu addysg. A chan gydnabod y bydd Cymru'n dod allan o'r cyfnod atal byr hwn fel ardal o'r DU sydd â nifer fawr o achosion, fe fyddwn ni hefyd yn rhoi cyfyngiadau teithio ar bobl sy'n ymadael neu'n dod i Gymru hyd nes i'r cyfraddau hynny ostwng. Ni chaniateir teithio rhyngwladol heb reswm digonol. Llywydd, gan ein bod ni ar fin dechrau ar y cam nesaf yn ein hymdrech genedlaethol i reoli'r feirws, fe fydd y ffordd y mae pob un ohonom yn ymddwyn ym mhob agwedd ar ein bywydau ni wrth wraidd yr ymdrech honno. Mae angen i bob un ohonom gymryd camau i gadw ein gilydd yn ddiogel. Fe wn i'n iawn fod mwyafrif llethol pobl Cymru wedi aberthu llawer iawn ar gyfer byw yn ôl y rheolau a fu cyn y cyfnod atal byr. Rwy'n hynod ddiolchgar i bob un ohonyn nhw. A thros gyfnod y gaeaf hwn, mae'n rhaid i bob un ohonom ni fod yn barod i fyw ein bywydau mewn ffordd wahanol fel nad yw'r ymdrech a wnaethom gyda'n gilydd yn mynd yn ofer ac nad ydym yn cael ein hunain yn y sefyllfa hon unwaith eto. Fe fydd yn rhaid i bob un ohonom gadw ein cysylltiadau â'n gilydd mor ysgafn â phosibl, a chadw'r cylch o bobl yr ydym ni'n cyfarfod â nhw mor fach â phosibl, a rhoi ystyriaeth i'r holl ffyrdd eraill o barhau i gadw mewn cysylltiad â nhw. Llywydd, yn ystod yr wythnosau ar ôl 9 Tachwedd fe fydd gennym ni fwy o dystiolaeth o effaith y cyfnod atal byr. Fe fyddwn ni'n adolygu'r mesurau hyn i sicrhau eu bod nhw'n gymesur ac yn effeithiol. Ond mae'n rhaid inni beidio â bod dan unrhyw gamargraff. Wedi i'r cyfnod atal byr ddod i ben, ni fydd y feirws wedi darfod o'r tir. Yn ystod yr wythnosau i ddod fe fydd yn rhaid inni ofyn i ni ein hunain nid, 'Beth alla i ei wneud?', ond, 'Beth ddylwn i ei wneud?' er mwyn ein cadw ni a phobl eraill yng Nghymru yn ddiogel rhag yr hyn sy'n parhau i fod yn glefyd difrifol. Llywydd, diolch yn fawr.